Ber skiskytterforbundet ta over Bjørndalens treningstrailer
I traileren som Bjørndalen skaffet seg foran denne sesongen, ligger mye av forklaringen til 42-åringens eventyrlige VM-suksess. Den er et rullende treningsstudio med tredemølle hvor en kan gå på rulleski, her er dusj, kjøkken, sengeplasser til seks, et styrketreningsrom og kjøkken. – Den er helt rå, sier Emil Hegle Svendsen. Han falt for «doningen» da han prøvde den tidligere i vinter, og han mener Norges Skiskytterforbund må sørge for at den ikke havner i hendene på konkurrentene.– Hvis Ole gir seg etter dette mesterskapet håper jeg at vi får ta over traileren, at den ikke forsvinner til noen konkurrenter. Det er nok mange som vil ha den med seg rundt omkring. Derfor håper jeg at det norske laget legger beslag på den så fort som mulig, sier Svendsen og kaller treningstraileren et «fantastisk verktøy». SETT DENNE? Slik ble Bjørndalen kongen av skiskyting Idrettssjef Morten Aa. Djupvik bekrefter overfor VG at forbundet vil være interessert i å ta over Bjørndalens spesialbygde trailer som han selv har utviklet. – Det har ikke vært noe tema foreløpig, men det vil selvfølgelig være en ressurs og en mulighet som er helt unik, så det vil vi vurdere. Hvis det blir et tema, så vil vi se på det. VG Sportens podcast «Brenne & Borud»: «Han er verdens største egoist»– Traileren er et utrolig verktøy. Den gjør det mulig å kjøre kvalitetsøkter utover høsten når det er vanskelige rulleskiforhold, det kan være på høydetrening og det kan være i forbindelse med testing. Her vil det være mulig å kalibrere til høyde og få alt helt konkret. Det er mange muligheter som gjør at denne bilen vil være veldig verdifull. Men det blir et kostnadsspørsmål, sier Djupvik til VG. Bjørndalen har de siste årene også kunnet trene smartere ved hjelp av bobil. Med treningstraileren på plass, lå alt til rette for å ta nye steg. Men hva gjør han med traileren hvis han legger opp etter sesongen? – Jeg har noen ideer. Det er mange som har vært interessert i den, så vi får se hva vi gjør til slutt, sa Bjørndalen da spørsmålet kom opp på dagens pressetreff her i Holmenkollen før torsdagens 20-kilometer. PS! Det norske laget til normaldistansen er i tillegg til Bjørndalen, Johannes Thingnes Bø, Tarjei Bø og Emil Hegle Svendsen.
Emil Hegle Svendsen mener skiskytterforbundet må på banen for å sikre seg Ole Einar Bjørndalens treningstrailer dersom 42-åringen legger opp.